रियलिटी शो में कुछुवो हो सकेला. कबो बिना कवनो पूर्व योजना के त कबो पूरा पटकथा का आधार पर. हर रियलिटी शो में कवनो ना कवनो अइसन घटना जरूर घटेला भा घटावल जाला.
अबकी महुआ टीवी पर देखावल जा रहल डाँस रियलिटी शो “नाच धूम मचईया” में अइसने हो गइल जब जज का कुर्सी पर बइठल दू गो नृत्य गुरु अपने में लड़ि गइले. “नाच मयूरी” फेम के सुधा चंद्रन आ भोजपुरिया नटराज कहावे वाला कानू मुखर्जी के अपने में भिड़न्त सीमा सिंह का नृत्य प्रदर्शन पर हो गइल. सीमा के नाच देखि के गदगद कानू मुखर्जी उनुकर बड़ाई कइलन त सुधा चंद्रन शिकायत कर बइठली कि कानू जी जज का कुर्सी पर बानी आ उनुका कवनो एगो प्रतिभागी के एह तरह से बड़ाई ना करे के चाहीं. बाति बढ़ल त सीमा सिंह रोवे लगली आ सीमा के रोवत देखि कानू मुखर्जीओ रोवे लगलन.
अब आगा का भइल तवन त आजु अतवार के राति आठ बजे से महुआ टीवी पर देखल जा सकेला. बाकिर बतावत चलीं कि आजु के एपिसोड लोक संगीत का थीम पर बावे जवना पर दसो प्रतिभागी टीम अपना नृत्य कौशल के प्रदर्शन करीहें.आ आजुवे का एपिसोड से एलिमिनेशनो शुरु होखे जा रहल बा.
“नाच नचईया धूम मचईया” के एंकर हउवन रविकिशन आ एह शो के प्रसारन हर शनिचर अतवार का दिने रात आठ बजे से महुआ टीवी पर होखल करेला.
(प्रशांत निशांत से मिलल सामग्री पर आधारित )
79 total views, 6 views today
bho_Deva bho_Deva bho_Deva bho_Deva bho_Deva eng_Latn